*****

ΚΑΝΟΝΙΣΜΟΣ (ΕΟΚ) αριθ. 1961/82 ΤΗΣ ΕΠΙΤΡΟΠΗΣ

της 19ης Ιουλίου 1982

περί τετάρτης τροποποιήσεως του κανονισμού (ΕΟΚ) αριθ. 1570/77 περί των προσαυξήσεων και μειώσεων που εφαρμόζονται κατά την παρέμβαση στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 7 παράγραφος 5,

Εκτιμώντας:

ότι, σύμφωνα με την τροποποίηση του κανονισμού (ΕΟΚ) αριθ. 2731/75 του Συμβουλίου της 29ης Οκτωβρίου 1975 σχετικά με τον καθορισμό των προτύπων ποιοτήτων μαλακού σίτου, σίκαλης, κριθής, αραβοσίτου και σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 1454/82 (4), πρέπει να γίνει προσαρμογή του άρθρου 6 παράγραφος 1 του κανονισμού (ΕΟΚ) αριθ. 1570/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 241/80 (6)·

ότι ο κανονισμός (ΕΟΚ) αριθ. 1570/77 καθόρισε στον πίνακα ΙΙ του παραρτήματος έναν τιμοκατάλογο μειώσεων για την κριθή που έχει ειδικό βάρος κατώτερο των 63 χιλιογράμμων ανά εκατόλιτρο και ανώτερο ή ίσο με 59 χιλιόγραμμα ανά εκατόλιτρο· ότι σύμφωνα με τις διατάξεις που προβλέπονται στην υποσημείωση 3 του παραρτήματος του κανονισμού (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού των διαδικασιών και όρων αναλήψεως των σιτηρών από τους οργανισμούς παρεμβάσεως (7), όπως τροποποιήθηκε τελευταία από τον κανονισμό (ΕΟΚ) αριθ. 3525/81 (8), το ελάχιστο ειδικό βάρος της χειμερινής κριθής δεν θα μπορεί πλέον, από την 1η Αυγούστου 1982, να καθοριστεί από τους οργανισμούς παρεμβάσεως σε ένα επίπεδο κατώτερο των 63 χιλιογράμμων ανά εκατόλιτρο· ότι πρέπει ως εκ τούτου να καταργηθούν, στον πίνακα ΙΙ του παραρτήματος του κανονισμού (ΕΟΚ) αριθ. 1570/77, οι μειώσεις που προβλέπονται για την κριθή ειδικού βάρους κατώτερου των 63 χιλιογράμμων ανά εκατόλιτρο·

ότι η παραγωγή κοινοτικής κριθής προσανατολίζεται όλο και περισσότερο σε ποικιλίες χειμερινής κριθής, και ιδίως πρώιμης κριθής, που έχουν ελάχιστη κτηνοτροφική αξία· ότι, αν ληφθούν υπόψη οι παρούσες ποιοτικές απαιτήσεις για την τροφή των ζώων, το τμήμα της κριθής που πηγαίνει στην κατασκευή τροφίμων που παρασκευάζονται για το ζωικό κεφάλαιο μειώνεται όλο και περισσότερο προς όφελος των σιτηρών ή των περισσότερο ενεργητικών προϊόντων αντικαταστάσεώς τους, που παρουσιάζουν μια περισσότερο ευνοϊκή σχέση τιμής/ποιότητος· ότι πρέπει κατά συνέπεια να βελτιωθεί η ανταγωνιστικότητα της κριθής στην αγορά των σιτηρών που προορίζονται για την κτηνοτροφία, με μέτρα που τείνουν να προσαρμόσουν προοδευτικά την τιμή της αγοράς των σχετικών ποιοτήτων που παρουσιάζονται κατά την παρέμβαση στην πραγματική εμπορική αξία τους στην αγορά τροφίμων για ζώα· ότι πρέπει, για το λόγο αυτόν, να προβλεφθεί η εφαρμογή μειώσεως 1 % για την κριθή ειδικού βάρους κατώτερου των 64 χιλιογράμμων και ανώτερου ή ίσου των 63 χιλιογράμμων ανά εκατόλιτρο·

ότι η Επιτροπή Διαχειρίσεως Σιτηρών δεν διετύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1570/77 τροποποιείται ως εξής:

1. Το άρθρο 6 παράγραφος 1 αντικαθίσταται απ1τό ακόλουθο κείμενο:

«1. Με την επιφύλαξη των διατάξεων του άρθρου 3, οι οργανισμοί παρεμβάσεως δύνανται, κατά την παρέμβαση, να εφαρμόζουν ειδική προσαύξηση 5,44 ECU ανά τόνο για τη σίκαλη στις περιοχές παραγωγής της Κοινότητος, όπου το σιτηρό τούτο πωλείται συνήθως προς αρτοποίηση και του οποίου η ιδιαίτερα καλή ποιότητα επιτρέπει τέτοια χρήση, εφ' οσον:

- το ποσοστό βλαστημένων σπόρων δεν υπερβαίνει το 2,5 %,

- το ποσοστό των θραυσμένων σπόρων δεν υπερβαίνει το 5 % και το ποσοστό ξένων προσμίξεων που αποτελείται από άλλους σπόρους δεν υπερβαίνει το 3 %,

- το ποσοστό των σπόρων που έχουν υποβαθμισθεί από αυτόματη γένεση θερμότητας ή υπερβολικά απότομη ξήρανση δεν υπερβαίνει το 0,05 %,

- το ποσοστό σπόρων που έχουν θερμανθεί δια ξηράνσεως δεν υπερβαίνει το 0,50 %,

- οι μονάδες του αμυλογράμματος, στην ολική άλεση, συμπεριλαμβανομένου και του φύτρου, και με μια θερμοκρασία ζελατινοποιήσεως του αμύλου τουλάχιστον 63 βαθμών Κελσίου, δεν ευρίσκονται κάτω των 200 μονάδων.»

2. Το κείμενο του πίνακα ΙΙ του παραρτήματος περί των μειώσεων που εφαρμόζονται στην τιμή της κριθής, αντικαθίσταται από το εξής κείμενο:

«Κριθή

1.2 // // // Χιλιόγραμμα ανά εκατόλιτρο

// % // // // Μειώσεις: // // Ολιγότερο του 64,0 - 63,0 // 1,0» // //

Άρθρο 2

Ο παρών κανονισμός αρχίζει να ισχύει την 1η Αυγούστου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 164 της 14. 6. 1982, σ. 1.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 164 της 14. 6. 1982, σ. 11.

(5) ΕΕ αριθ. L 174 της 14. 7. 1977, σ. 18.

(6) ΕΕ αριθ. L 27 της 2. 2. 1980, σ. 25.

(7) ΕΕ αριθ. L 174 της 14. 7. 1977, σ. 15.

(8) ΕΕ αριθ. L 355 της 10. 12. 1981, σ. 34.